Motorfietsryer sterf in botsingFoto: Netcare 911 ŉ Motorfietsryer is Saterdagoggend in ŉ botsing op die R560 tussen Hekpoort in Gauteng en Skeerpoort in Noordwes dood. Shawn Herbst, woordvoerder van Netcare 911, het gesê paramedici is omstreeks 09:19 na die toneel ontbied. “Die motorfietsryer was in ŉ botsing met ŉ ligte afleweringsvoertuig betrokke. Die motorfietsryer het noodlottige beserings opgedoen en is op die toneel dood verklaar.” Die presiese omstandighede rakende die voorval word ondersoek.